มีพสพ.กะแฟนค่ะอีกอาทิตย์ถัดมามีอาการปวดนม พอผ่านมาครบ11วันมีเลือดสีจางๆพอกลางคืนก็มีเลือดเหมือนประจำเดือนออกมา อาการปวดนมก็หายไป เพราะอะไรคะ เหมือนเป็นประจำเดือนเลยแต่ประจำเดือนมาไวกว่าปกติค่ะ
สวัสดีค่ะหากเป็นเลือดประจำเดือนนั้น ก็ควรจะมา 22-35 วันนับจากประจำเดือนครั้งก่อนค่ะ และในระหว่างรอบเดือนไม่ควรมีเลือดออก การมีเลือดออกที่ไม่ใช่ประจำเดือน อาจเกิดจากการติดเชื้อหรือมีเนื้องอกในมดลูก หรือผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เป็นต้น ควรไปพบสูตินรีแพทย์เพื่อตรวจเพิ่มเติม โดยแพทย์อาจซักประวัติ ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะ และหากต้องการยืนยันการตั้งครรภ์สามารถซื้อชุดตรวจการตั้งครรภ์ทางปัสสาวะมาตรวจได้ ให้ผลบวก 10-14 วันหลังมีการปฏิสนธิ หรือหากไม่แน่ใจผล สามารถไปยืนยันได้ที่รพ.ค่ะ